cyanic-selkie/wikianc huggingface dataset:
Final Fantasy VII
Juoni
Lopulta Cloud päättää matkata takaisin Pohjoiselle Kraatterille kohtaamaan Sephiroth ja vapauttamaan Holy. Muut ryhmästä lähtivät mukaan. Kraatterin pohjalla ryhmä kohtasi Sephirothin ja onnistuivat kukistamaan tämän ja vapauttamaan Holyn. Sephiroth veti Cloudin Elämänvirtaan vielä viimeiseen kohtaamiseen, mutta Cloudin mieli oli vahvistunut ja hän päihitti Sephirothin. Ryhmä pakeni Kraatterista juuri ennen kuin Holy pääsi vapaaksi. Holy iskeytyi kohti Meteoria Midgarin yllä, mutta se oli jo liian lähellä Planeettaa, eikä se kyennyt yksin pysäyttämään sitä. Yllättäen itse Elämänvirta alkoi purkautua Planeetan sisältä ja yhdessä Holyn kanssa onnistui tuhoamaan sen. Planeetta oli pelastunut.
Milano
Koulutus
Milanon yliopisto (Università degli studi di Milano) perustettiin 1923, yliopistossa on yhdeksän tiedekuntaa. Università degli Studi di Milano-Bicocca perustettiin 1998 Bicoccan kaupunginosaan alueelle, jossa aiemmin sijaitsi Pirellin tuotantolaitoksia. Tekniikan yliopisto Politecnico di Milano perustettiin 29. marraskuuta 1863. Sen tunnetuimpia professoreja ovat olleet muun muassa matemaatikko Francesco Brioschi (yliopiston ensimmäinen rehtori), Luigi Cremona ja Giulio Natta (Nobelin kemianpalkinto vuonna 1963). Politecnico di Milanolla on tekniikkaan, arkkitehtuuriin ja teolliseen muotoiluun liittyvää opetus- ja tutkimustoimintaa kautta Lombardian. Vuonna 2013 koulu oli sijalla 28 maailman parhaiden oman alansa yliopistojen joukossa QS-verkoston arvioinnin mukaan. Shangai-rankingissa se oli sijoilla 201–300. Taiteiden opetusta tarjoaa Accademia di Belle Arti di Brera, jonka arkkiherttuatar Maria Teresia perusti vuonna 1776. Akatemian opiskelijoista noin neljännes tulee Italian ulkopuolelta. Giuseppe Verdin musiikkikonservatorio eli Conservatorio Giuseppe Verdi on puolestaan Italian suurin musiikkioppilaitos, se perustettiin 1808. Konservatoriossa ovat opiskelleet useat kansainvälisesti tunnetut säveltaiteilijat, kuten Antônio Carlos Gomes, Pietro Mascagni, Riccardo Muti ja Giacomo Puccini, joka on toiminut myös konservatorion opettajana. Muita tunnettuja opettajia ovat olleet muun muassa Azio Corghi, Franco Donatoni ja Amilcare Ponchielli.
Katolinen yksityisyliopisto Università Cattolica del Sacro Cuore perustettiin 1921. Yliopistossa on neljätoista tiedekuntaa. Milanon lisäksi sillä on toimipisteitä Bresciassa, Piacenzassa, Cremonassa, Roomassa ja Campobassossa. "Pyhän sydämen yliopisto" lukeutuu maailman suurimpiin katolisiin yliopistoihin. Siellä ovat opiskelleet muun muassa poliitikko Oscar Luigi Scalfaro ja kardinaali Angelo Scola. Yksityinen kauppakorkeakoulu Università Commerciale Luigi Bocconi perustettiin 1902. Koulu on menestynyt hyvin kansainvälisissä vertailuissa. Kieliin, kirjallisuuteen ja kanssakäymiseen keskittynyt yksityinen Università IULM (Libera Università di Lingue e Comunicazione IULM) perustettiin 1968. Vuonna 1996 perustettiin yksityinen korkeakoulu Università Vita-Salute San Raffaele, jossa on lääketieteen, psykologian ja filosofian tiedekunnat.
Nähtävyydet
pienoiskuva|Leonardo da Vincin seinämaalaus Pyhä ehtoollinen on kooltaan 460 × 880 cm. pienoiskuva|Cimitero Monumentale di Milano on suuri hautausmaa saman nimisellä aukiolla (Piazza Cimitero Monumentale). Kuvassa hautausmaan sisäänkäynnin, Famedion kupoli.
Suurin osa Milanon nähtävyyksistä sijaitsee kävelymatkan päässä toisistaan. Milanon keskustassa sijaitseva tuomiokirkko, Duomo, on Italian suurin ja yksi maailman suurimmista goottilaisista katedraaleista. Duomon katolta on näköala yli Milanon ja jos ilmansaasteet eivät haittaa näkyvyyttä, sieltä voi kirkkaana päivänä nähdä Alpeille asti. Piazza del Duomon laidalla on lasikattoinen kauppakeskus Galleria Vittorio Emanuele II. Sen toisesta päästä on kulku Milanon kuuluisalle oopperatalolle La Scalalle, jonka näytäntökauden avajaiset kuuluvat perinteisesti kaupungin seuraelämän merkkitapahtumiin.
Kävelymatkan päässä Duomolta sijaitsee Sforza-suvun rakennuttama linna Castello Sforzesco, jonka paikalla sijaitsi aikaisemmin Visconti-suvun aikainen linna. Linnassa on erilaisia näyttelyitä ja siellä voi tutustua muun muassa Michelangelon veistokseen Pietà Rondanini, jota hän viimeisteli taltta kädessään vielä kuusi päivää ennen kuolemaansa helmikuussa 1564. Marmoriveistoksen korkeus on 195 senttimetriä. Castellon puistossa on valtava riemukaari, josta Napoleon joukkoineen marssi Milanoon 1800-luvun alussa.
Milanon lukuisiin museoihin kuuluu Pinacoteca di Brera (Via Brera 28), jossa on esillä muun muassa Giovanni Bellinin, Caravaggion, Raffaellon ja Rubensin teoksia. Muita museoita ovat esimerkiksi 1838 perustettu luonnontieteellinen Museo civico di storia naturale, talomuseo Museo Poldi Pezzoli sekä tieteeseen ja teknologiaan keskittynyt Museo nazionale della scienza e della tecnologia Leonardo da Vinci.
Milanon kuuluisin kauppakatu on Via Montenapoleone, jonka varrella sijaitsevat lähes kaikki merkkiliikkeet. Milanon kuuluisin moderni rakennus on Pirellin pilvenpiirtäjä, jonka vieressä on fasistien aikakaudella rakennettu päärautatieasema Stazione Centrale.
Milanon eteläosassa Dorsenan satamassa kohtaa kaksi kanavaa Naviglio grande ja Naviglio pavese joiden varrella on paljon ravintoloita ja baareja. Aikaisemmin kanavia on ollut useampia, mutta suurin osa niistä täytettiin 1900-luvun alkupuoliskolla.
Arkkitehtuuri
pienoiskuva|Galleria Vittorio Emanuele II:n kupoli kohoaa 47 metrin korkeuteen. pienoiskuva|Università Cattolica del Sacro Cuoren pihaa. pienoiskuva|Gallaratesen kaupunginosan asuinkerrostaloja. pienoiskuva|Parco Agricolo sijaitsee Milanon eteläosassa.
Urheilu
Milanossa on pelattu jalkapallon MM-kisojen otteluja vuosina 1934 ja 1990. Lisäksi siellä on pelattu EM-kisojen otteluja vuonna 1980. Jalkapallo on kaupungin suosituin urheilulaji: Kaksi Italian parhaisiin kuuluvaa jalkapallojoukkuetta, AC Milan ja Inter, ovat milanolaisia. Molemmat joukkueet pelaavat San Sirolla, yhdellä Euroopan tunnetuimmista jalkapallostadioneista. Muita, vähintään kansallisella tasolla hyvin menestyneitä seuroja ovat muun muassa koripallojoukkue Olimpia Milano, amerikkalaisen jalkapallon joukkue Rhinos Milano, rugbyjoukkue Amatori Rugby Milano ja jääkiekkojoukkue Milano Vipers.
Kuririn
thumb|200px
Kuririn on Akira Toriyaman luoma manga- ja animehahmo, joka esiintyy Dragon Ball-, Dragon Ball Z-, Dragon Ball GT- ja Dragon Ball Super -sarjoissa. Akira Toriyama ei aluksi aikonut tehdä Kuririnista yhtä päähenkilöä, vaan pelkän ohivilahtavan sivuhahmon.
Elämä
thumb|
Kuririnin menneisyydestä ei tiedetä paljon, mutta ennen Gokun tapaamista hän opetteli kahdeksan vuotta Maolin temppelillä, ennen kuin hakeutui Mestari Mutenroshin oppiin. Opiskeltuaan he osallistuivat Maailman vahvin -turnaukseen. Kuririn voittaa ottelun Bakteeriania vastaan ja pääsee Jackie Chunia vastaan mutta häviää.
Kuririn ei ole enää yksi voimakkaimmista Sotureista, koska on pelkästään ihminen, jonka ansiosta tämä on lopettanut taistelemisen kokonaan.
Cell-turnauksen jälkeen
Cell-turnauksen jälkeen Kuririn kasvatti hiukset, koska oli lopettanut taistelemisen. Hän meni naimisiin androidi 18:n kanssa, ja he saivat yhteisen lapsen. Myöhemmin, Dragon Ball GT:ssä, vahvistunut androidi 17 tappaa Kuririnin.
Tekniikat
Kamehameha, Destructo Disc (Ki-kiekko), Solar Flare (Aurinkoisku)
Llista de personatges de Bola de Drac
Jörg Michael
Jörg Michael (s. 27. maaliskuuta 1963 Dortmund) on saksalainen muusikko, joka nykyään tunnetaan parhaiten suomalaisen power metal -yhtye Stratovariuksen entisenä rumpalina.
Hän on soittanut myös muun muassa Ragessa, Avengerissa (Ragen esiaste), Grave Diggerissa, Unleashed Powerissa, Headhunterissa, Mekong Deltassa, Axel Rudi Pellissa, Tom Angelripperin soolobändissä, Running Wildissa ja Saxonissa.
Fred Stanfield
Frederick William Stanfield (4. toukokuuta 1944 Toronto, Ontario, Kanada – 13. syyskuuta 2021 ) oli kanadalainen jääkiekkoilija, pelipaikaltaan vasen laitahyökkääjä.
Stanfield pelasi 14 kautta NHL:ssä vuosina 1964–1979 ja edusti Chicago Blackhawksia, Boston Bruinsia, Minnesota North Starsia ja Buffalo Sabresia.
Bostonissa Stanfield voitti vuosina 1970 ja 1972 Stanley Cupin. Stanfield teki jokaisella kuudella Bostonissa pelaamallaan kaudella vähintään 20 maalia runkosarjassa. Paras kausi Stanfieldille oli 1971–1972, kun hän pelasi 78 runkosarjan ottelua ja teki niissä tehopisteet 23+56=79.
Stanfield pelasi Stanley Cup -finaaleita myös kaudella 1974–1975, mutta hänen joukkueensa Buffalo Sabres hävisi finaalit Philadelphia Flyersille.
Stanfield pelasi NHL-uransa jälkeen vielä yhden kauden AHL:n Hershey Bearsissa, ennen kuin lopetti uransa vuonna 1979.
Stanfield asui uransa jälkeen Buffalossa, jossa omisti huonekaluliikkeen.
Stanfieldin veljet, Jack ja Jim ovat myös entisiä jääkiekkoilijoita.
Lean Nielsen
Lean Nielsen (1935 Kööpenhamina, Tanska – 2000 ) oli tanskalainen runoilija. Työläistaustainen Nielsen julkaisi 34-vuotiaana esikoisrunokokoelmansa Fru Jensen in memoriam (1969). Hänen runonsa ovat arkisia, jopa groteskeja, mutta humoristisia. Hän on kirjoittanut myös proosaa.
Histologia
Histologia eli kudosoppi on tieteenala, joka tutkii kudoksia. Histologian tutkimusongelmat siis sijoittuvat organologian ja solubiologian välimaastoon, joten tutkimusvälineeksi soveltuu parhaiten elektronimikroskoopin sijasta valomikroskooppi. Histologista tutkimusta on harrastettu niin kauan kuin hyviä valomikroskooppeja on ollut käytettävissä, ja varsin aktiivista se on ollut myös siitä syystä, että moderni lääketiede nojaa pitkälti histologiseen tietämykseen ihmiskehosta.
Histologian tieteen kehitykseen kuului olennaisesti valomikroskooppien kehityksen lisäksi myös eri värjäyksien (engl. staining) käyttö muutoin lähes läpinäkyvien solujen yksityiskohtien, esimerkiksi tumien, esiin tuomiseksi. Ehkä tunnetuimpia histologian uranuurtajia olivat italialainen Camillo Golgi ja espanjalainen Santiago Ramón y Cajal.
Särkijärvi (Hämeenlinna, Sappee)
Särkijärvi on Kanta-Hämeessä Hämeenlinnassa  sijaitseva järvi.
Maantietoa
Järven pinta-ala on 12,3 hehtaaria ja se on 800 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 2,1 kilometriä.
Tuomas Enbuske
Tuomas Ville Juhana Enbuske (s. 22. syyskuuta 1977 Oulu) on suomalainen juontaja, toimittaja ja kolumnisti. Enbuske aloitti uransa radiotoimittajana ja tuli suuren yleisön tietoisuuteen Hyppönen-Enbuske Experience -televisio-ohjelman myötä.
Ura
Enbuske opiskeli viestintäalaa Laajasalon opistossa, silloisessa Laajasalon kristillisessä opistossa vuosina 1997–1998. Uransa alussa hän toimi harjoittelijana Yle Radio Suomen Oulu-radiossa. Enbuske tuli julkisuuteen toimittamalla Kiss FM:n aamuohjelmaa Henkka Hyppösen kanssa. Hän toimi myös juontajana televisio-ohjelmissa kuten Far Out, Hyppönen-Enbuske Experience ja Tuomas & Juuso Experience.
Vuonna 2008 Yle TV1 alkoi esittää Epäkorrektia, Tuomas Enbuske! -ohjelmaa. Vuonna 2011 Enbuske alkoi toimittaa ohjelmaa Tuomas Enbuske – Sivistyksen käsikirja. Vuosina 2007–2011 hän toimitti myös keskusteluohjelmaa Tuomas Enbuske Yle Radio 1:ssä. Helmikuussa 2012 Yle esitti presidentinvaaleihin liittyvän Enbusken juontaman dokumenttielokuvan Loppukiri.
Eurooppa-päivänä 9. toukokuuta 2012 Eurooppanuoret ry palkitsi Tuomas Enbusken Vuoden nuori eurooppalainen -tittelillä. Nimityksensä perusteluissa Eurooppanuorten hallitus totesi hänen toimittajan työssään ”edistäneen rohkeaa ja älykästä keskustelukulttuuria sekä puolustaneen eurooppalaisia arvoja nokkelalla ja nuorekkaalla tavalla”.
Helmikuussa 2016 alkoi televisiossa MTV3:lla Enbuske, Veitola & Salminen -niminen talk show, jota juontavat Enbusken lisäksi Maria Veitola ja Roope Salminen.
Politiikka
Vuonna 2012 Enbuske kirjoitti Elinkeinoelämän valtuuskunnan julkaiseman pamfletin Ajatusten alennusmyynti – Yhdeksän helppoa hokemaa taloudesta. Hänen talouspoliittisia näkemyksiään on kuvattu itävaltalaisen taloustieteen popularisoinniksi.
Enbuske vastustaa nykyisen kaltaista, vain miehiä koskevaa asevelvollisuutta Suomessa. Enbuske on myös motivoivamman ruotsinopetuksen puolesta toimivan svenska.nu-verkoston varapuheenjohtaja. Hän on kuitenkin kertonut vastustavansa pakkoruotsia. Lisäksi hän on ottanut kantaa muun muassa kannabiksen laillistamisen puolesta.
Enbuske on mukana Liike Nyt -puolueessa, joka perustettiin huhtikuussa 2018.
Yksityiselämä
Enbuskella on kaksi lasta, tytär ja poika, avoliitosta toimittaja Hannah Norrenan kanssa. Pari erosi vuonna 2013. Enbuske perheineen asui 615 000 euron asunnossa, joka paljastui hometaloksi. Asuntokauppa purettiin ja Enbuske sai korvauksia asunnon myyneeltä pariskunnalta. Enbuske on seurustellut Sarian Antilan kanssa vuodesta 2017. Antila on Enbusken lailla mukana Liike Nyt -puolueessa, ja he juontavat yhteistä Babler-viestintätoimiston tuottamaa podcast-ohjelmaa.
Enbuskella diagnosoitiin syksyllä 2019 vakava masennus ja hän joutui mielenterveyshoitoon. Hänellä on myös jo aiemmin todettu Aspergerin oireyhtymä. Enbuske on kertonut saaneensa siviilipalveluksesta vapautuksen diagnoosilla määrittelemätön lapsuuden tunnehäiriö.
Enbuske on paljastanut itse omassa Enbusken miljönäärit -podcastissaan käyttäneensä huumeita, muun muassa kokaiinia ja subutexia.
Enbuske on osallistunut menestyksekkäästi Onnenpyörä-ohjelmaan ja on voittanut sieltä sykemittarin ja tietosanakirjan. Yleistietoaan Enbuske on päässyt näyttämään Haluatko miljonääriksi? -ohjelman, kun siinä kilpaillut soitti Enbuskelle oljenkorsi-puhelun. Enbuske auttoi vastaajaa ja tiesi oikean vastauksen.
Grace Jones
Grace Jones (syntymänimeltään Grace Mendoza Jones, s. 19. toukokuuta 1948 Spanish Town, Brittiläinen Jamaika ) on jamaikalais-yhdysvaltalainen laulaja, lauluntekijä, näyttelijä ja malli.
Nuoruus
Grace Jones syntyi Jamaikalla, tuolloisessa Britannian siirtomaassa. Hänen isänsä Robert oli saarnaaja. Vanhemmat muuttivat lasten, Gracen ja hänen veljensä Noel Jonesin kanssa Yhdysvaltoihin vuonna 1965. Ennen mallinuraansa Jones opiskeli teatterialaa Syracusen yliopistossa.
Ura
1970-luvun lopulla Jonesin tyyli muuttui, ja hän kiinnostui uuden aallon musiikista. Musiikillisten muutosten rinnalla hän muutti myös ulkonäköään. Apuna muutoksissa oli stylisti Jean-Paul Goude, jonka kanssa hän sittemmin avioitui ja sai pojan. Uusi ulkonäkö on vaikuttanut hänen maineeseensa vähintään yhtä vahvasti kuin musiikki. Jonesilta ilmestyi kuusi albumia 1980-luvulla.
Grace Jones julkaisi albumin Hurricane pitkän tauon jälkeen vuonna 2008, vaikka hän oli päättänyt, ettei enää julkaise musiikkia, koska levy-yhtiöt eivät anna riittävästi taiteellista vapautta. Hän on ollut sen jälkeen myös kiertueella.
Jonesin esittämää kappaletta ”La vie en rose” käytettiin Yleisradion radio-ohjelman Yölinja tunnusmusiikkina. Grace Jones on näytellyt myös yhdessä James Bond -elokuvassa. Hän esitti Maydaytä elokuvassa 007 ja kuoleman katse (1985).
Sophie Fiennes on ohjannut hänestä kertovan dokumenttielokuvan Grace Jones: Bloodlight and Bami.
Yksityiselämä
Jones on ollut kolme kertaa naimisissa. Hänet vihittiin taiteilija Jean-Paul Gouden kanssa vuonna 1979, ja pariskunnalla on yksi poika Paulo. Pari kuitenkin erosi vuonna 1982. Jones oli naimisissa Chris Stanleyn kanssa vuosina 1989–1990. Vuonna 1996 hän meni naimisiin henkivartija Atila Altaunbayn kanssa.
Hallaminjärvi
Hallaminjärvi on Kanta-Hämeessä Hämeenlinnassa  sijaitseva järvi.
Maantietoa
Järven pinta-ala on 1,2 hehtaaria ja se on 250 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 550 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Iso-Roineen alueeseen (35.773) se kuuluu. Järven vedenpinnan korkeus on 107,3 metriä mpy.
Hämeenmaa-luokan miinalaiva
Hämeenmaa-luokka on Suomen merivoimien kahden vuosina 1990-1992 valmistuneen miinalaivan muodostama alusluokka. Aluksista Uusimaa on Rannikkolaivaston 6. pintatorjuntalaivueessa Turun Pansiossa ja Hämeenmaa 7. pintatorjuntalaivueessa Kirkkonummella. Ne ovat avomeri- ja jäissäkulkukelpoisia aluksia ja tarkoitettu toimimaan avomerellä ja saariston alueella kaikissa olosuhteissa. Niitä käytetään miinoitustehtävien lisäksi meriliikenteen suojaamiseen, merialueen valvontaan ja johtoaluksina.
Alukset modernisoitiin vuosina 2006–2008, jolloin niihin tehtiin laajoja alusteknisiä muutoksia ja niiden koko taistelunjohtojärjestelmä sekä pääosa aseistuksesta uudistettiin. Työn teki alusten alkuperäinen rakentaja Aker Finnyards, silloiselta nimeltään Hollming Oy. Alukset on varustettu monipuolisilla asejärjestelmillä omasuojaa varten. Alukset soveltuvat sotilaallisiin kriisinhallintatehtäviin.
vasen|pienoiskuva|Miinalaiva Hämeenmaa kuvattuna Helsingin Pakkahuoneen laiturissa. Merivoimien luovuttua miinalaiva Pohjanmaasta miinalaivat Hämeenmaa ja Uusimaa toimivat vuorotellen merivoimien koululaivana suorittaen vuosittain koulutuspurjehduksen ja osallistuen Pohjoismaisille merikadettipäiville.
Luokan elinkaaren on laskettu päättyvän vuosina 2022–2025. Laivue 2020 -hankkeeseen kuuluvat Pohjanmaa-luokan monitoimikorvetit korvaavat jo käytöstä poistuneen miinalaiva Pohjanmaan sekä Hämeenmaa-luokan ja neljä Rauma-luokan ohjusvenettä 2020-luvun aikana.
Edward Smith-Stanley (14. Derbyn jaarli)
Edward George Geoffrey Smith-Stanley, 14. Derbyn jaarli, KG, PC (29. maaliskuuta 1799 – 23. lokakuuta 1869), oli brittiläinen valtiomies. Hän toimi pääministerinä vuosina 1852, 1858–1859 ja 1866–1869 ja oli Britannian konservatiivipuolueen pitkäaikaisin johtaja. Ennen vuotta 1834 hänet tunnettiin nimellä Edward Stanley, vuosina 1834–1851 puolestaan lordi Stanleyna.
Vuonna 1841 Stanley pääsi mukaan Sir Robert Peelin toiseen hallitukseen. Vuonna 1844 hänen isänsä kutsui hänet ylähuoneeseen. Stanleyn välit pääministeriin katkesivat jälleen vuonna 1845, nyt viljatullien (Corn Laws) poistamisen vuoksi ja hän sai mukaansa konservatiivipuolueen enemmistön ja johti protektionistiryhmää. Vuonna 1851 hän peri isänsä arvonimen ja suuren maaomaisuuden ja hänestä tuli 14. Derbyn jaarli.
Helmikuussa 1852 whigien lordi John Russellin hallituksen kaatuessa uusi Derbyn jaarli muodosti vähemmistöhallituksen. Monien konservatiivien seuratessa Peeliä, Derby joutui nimittämään hallitukseensa paljon uusia kasvoja, kuten valtiovarainministeriksi nuoren Benjamin Disraelin. Vain kolme hallituksen jäsentä oli kuningattaren valtaneuvoston (Privy Council) jäseniä, ja ikääntyneen Wellingtonin herttuan kerrotaan istuneen kuulemassa ministerien luettelon lukemista ja toistelleen "Kuka? Kuka?", mistä ministeriö sai lempinimensä ("Who? Who? Ministry"). Derby ja Disraeli eivät saaneet varmistettua parlamentin tukea ja hallitus kaatui jo joulukuussa ja sitä seurasi peeleläisten ja whigien koalitio jaarli Aberdeenin ollessa pääministerinä.
Toisen kerran Derby toimi vähemmistöhallituksen pääministerinä helmikuusta 1858, jolloin lordi Palmerstonin ensimmäinen hallitus kaatui. Disraeli oli jälleen valtiovarainministerinä ja alahuoneen johdossa. Tämän hallituksen toimiin kuuluivat Englannin Itä-Intian kauppakomppanian lopettaminen ja Intian siirtäminen valtiolle sepoykapinan vuoksi.
Derby palasi viimeistä kertaa pääministeriksi 1866, kun jaarli Russelin toinen hallitus oli kaatunut. Disraeli oli jälleen mukana merkittävässä asemassa. Tämä hallitus muistetaan toisesta vaaliuudistuslaista (1867), joka laajensi huomattavasti äänioikeutta. Lordi Derby vetäytyi politiikasta 1868, jolloin Disraeli otti pääministerin tehtävät.
Perinteisesti Derbyä on pidetty heikkona pääministerinä ja aristokraattiamatöörinä, jonka toimi yhdessä Disraelin kanssa, mutta toisaalta Disraelilla ei ollut juurikaan vaikutusta ulkopolitiikkaan, jota Derby hoiti ulkoministerien jaarli Malmesburyn ja kolmannen hallituksen aikana poikansa Edward Stanleyn kanssa. Derby pyrki kaikin keinoin välttämään sotia ja rakentamaan voimaa talouden avulla, kun taas Disraeli pyrki imperiumin vahvistamiseen asevoimin. Konservatiivipuolueen hän veti uuteen aikaan ja toimi linkkinä vanhan ajan aatelin ja uusprotektionistien välillä.
Derby tunnettiin myös kilpahevosten omistajana. (The Derby Stakes -hevoskilpailu Lontoossa sai nimensä hänen isoisänsä, 12. Derbyn jaarlin mukaan) Tiluksiaan hän hoiti tiukasti, joskin hyväntahtoisesti. Lisäksi hän voitti kanslerin järjestämän latinankielisen runokilpailun Oxfordissa ja julkaisi 1864 Illiadin runomuotoisen käännöksen.
Yvor Winters
Yvor Winters (1900 Chicago, Yhdysvallat – 1968 Palo Alto, Kalifornia, Yhdysvallat) oli yhdysvaltalainen runoilija ja kriitikko sekä vuodesta 1928 Stanfordin yliopiston opettaja.
Tutkimuksessaan Primitivism and Decadence vuodelta 1937 Winters arvostelee vapaamittaista, kokeellista runoa. Se ja useita muita on koottu 1947 yhteen niteeksi In Defense of Reason. Niinpä hänen omissa runoissaan on leimallista klassinen kurinalaisuus ja rationaalisen mielen ja runollisen herkkyyden suhde. Wintersin runot on julkaistu koottuina nimillä Collected Poems (1952, 1960) ja The Early Poems (1966).
Hämeenmaa
Hämeenmaa voi viitata seuraaviin:
Senegal (joki)
Senegal on Atlantin valtamereen laskeva joki Länsi-Afrikassa. Sen pituus on 1 083 kilometriä ja valuma-alueen laajuus 289 000 neliökilometriä.
Fouta Djallonin sateet aiheuttavat heinä-lokakuussa tulvan, joka kastelee Bakelista Daganaan ulottuvan jokilaakson 10–25 kilometriä leveän maatalousalueen. Daganan alapuolella on suisto, johon suolainen merivesi virtaa kuivana aikana. Keskimääräinen virtaus Bakelin mittausasemalla on 676 kuutiometriä sekunnissa eli 24 miljardia kuutiometriä vuodessa. Syyskuussa virtaus on 3 320, mutta toukokuussa vain 9 kuutiometriä sekunnissa. Virtaus vaihtelee suuresti myös eri vuosina, mikä suolaisen meriveden ohella vaikeuttaa jokilaakson maatalouskäyttöä.
Senegaljoki on liikennöintikelpoinen korkean veden aikana Kayesiin ja sen jälkeen Podoriin saakka. Rannikon hiekkasärkkä estää valtamerilaivojen pääsyn Saint-Louisin satamaan. Osittain keinokasteluun perustuvan maatalouden ohella joen ympäristössä harjoitetaan karjanhoitoa ja kalastusta. Diamassa on suolaveden pääsyn estävä säännöstelypato ja Féloussa sekä Bafingjoella Manantalissa vesivoimalaitokset. Alueella on huomattavat rautamalmi- ja fosfaattivarat, mutta toistaiseksi hyödynnetään vain kultaesiintymiä. Ainoa huomattavampi teollisuuslaitos on sokeria tuottava Compagnie sucrière sénégalaise. Mali, Mauritania ja Senegal perustivat vuonna 1972 jokialueen kehittämistä varten Organisation pour la mise en valeur du fleuve Sénégal -järjestön, johon Guinea liittyi vuonna 2006.
Rölli ja metsänhenki
Rölli ja metsänhenki on Olli Saarelan ohjaama elokuva, joka sai ensi-iltansa 21. joulukuuta 2001. Elokuvan pääosissa näyttelevät Allu Tuppurainen ja Maria Järvenhelmi. Elokuva kuvattiin kesällä 2001, ja se palkittiin vuonna 2002 kolmella Jussi-palkinnolla.
Röllimaasta on valmistettu vuonna 2007 Puolangalla pienoismalli, jossa kuvataan Rölli ja metsänhenki -elokuvan maisemia. Pienoismalli sijaitsee Paljakka-talossa ja sen on valmistanut Vaihtoehtona työ -projekti. Elokuvasta on myös julkaistu tietokonepeli ja soundtrack.
Tarina
Elokuva kertoo Rölli-peikosta ja hänen ystävistään, jotka lähtevät etsimään uutta maata ja päätyvät lopulta menninkäisten kylään. Siellä he hätyyttelevät menninkäiset pois, mutta Rölli ystävystyy Milli Menninkäisen kanssa. Yhdessä he käyvät taisteluun pahuutta vastaan mystisen Vaakamestarin avustuksella.
Röllin ja Millin täytyy tehdä röllien ja menninkäisten huonoille väleille jotain, mutta tästä skismasta kehkeytyykin sota ja yksi hahmoista kuolee. Miten Rölli saa kaiken ennalleen ja ystävänsä takaisin?
Taustaa
Allu Tuppurainen oli luonut Röllin vuonna 1983, ja ensimmäinen elokuva oli vuonna 1991 ilmestynyt Rölli – hirmuisia kertomuksia. Tuppurainen sekä elokuvan ohjaaja Olli Soinio ja tuottaja Marko Röhr alkoivat pian suunnittella toista elokuvaa, mutta käsikirjoitukset jäivät toteutumatta. Röhr palasi aiheeseen yhtiötyökumppaninsa Ilkka Matilan kanssa. Elokuvan lähtökohtana oli Tuppuraisen vuonna 1998 kirjoittama käsikirjoitus ”Rölli ja metsänhenki”.
Röhr ja Matila valitsivat ohjaaja-käsikirjoittajaksi Olli Saarelan, jonka elokuvan Rukajärven tie he olivat tuottaneet. Käsikirjoitusversioita tehtiin kaikkiaan 12, ja käsikirjoittamiseen osallistuivat myös kirjailija Kirsti Manninen ja tuottaja Matila. Alun perin kuvaukset haluttiin aloittaa vuosina 1999 ja 2000, mutta käsikirjoitustyöt olivat molempina vuosina vielä kesken, lisäksi jälkimmäisena ohjaaja Saarela oli kiinni elokuvassa Bad Luck Love. Lopulta kuvaukset alkoivat kesäkuun alussa 2001 Hailuodossa.
Puolangalle kuvaukset siirtyivät juhannuksen jälkeen. Puolangalle oli rakennettu pari miljoonaa maksanut Röllikylä, joka jäi kuvausten jälkeen osaksi Paljakka-Ukkohallan vapaa-ajankeskusta. Kuvaukset kestivät elokuulle asti, ja sitten alkoivat elokuvan jälkikäsittely. Elokuvaa esitettiin ensimmäisen kerran 9.–10. joulukuuta, mutta sen varsinainen ensi-ilta oli 21. joulukuuta.
Elokuvasta on myös tehty eri teatterinäytelmiä, joiden nimet ovat olleet joko Rölli ja metsänhenki tai Rölli.
Ashrita Furman
Ashrita Furman (s. 16. syyskuuta 1954) on yhdysvaltalainen ruokakauppias, jolla on nimissään eniten Guinnessin ennätysten kirjan ennätyksiä — ennätys tämäkin. Furmanin saavutuksiin kuuluu muun muassa nopein kengurukepillä kuljettu maili (12 minuuttia 16 sekuntia), 23 maitopurkin tasapainottelu leuan varassa 11,23 sekunnin ajan sekä mailin juoksu täysi maitopullo pään päällä ajassa 8 minuuttia 27 sekuntia. Furman teki ensimmäisen ennätyksensä vuonna 1979.
Chris Larkin
Christopher ”Chris” Larkin (alun perin Stephens; s. 19. kesäkuuta 1967) on brittiläinen näyttelijä. Hän syntyi Lontoossa Maggie Smithin ja Robert Stephensin poikana. Näyttelijä Toby Stephens on hänen veljensä ja näyttelijä Patricia Quinn äitipuolensa.
Larkin opiskeli London Academy of Music and Dramatic Artissa. Hänet tunnetaan esimerkiksi elokuvasta Master and Commander: Maailman laidalla (2003) ja minisarjasta Hitler – pahuuden nousu (2003).
Pinta-alamassa
Pinta-alamassa eli massakate eli pintatiheys on levyn tai ainekerroksen massa jaettuna sen pinta-alalla. Pinta-alamassan SI-yksikkö on kilogramma neliömetriä kohti (kg/m2).
Paperiteollisuudessa, jossa pinta-alamassa kuvaa paperin "paksuutta", käytetään sille usein nimeä neliömassa tai grammapaino. Tavanomaisen tulostuspaperin grammapaino on. Paperin ja kartongin välinen standardinmukainen erottelu kulkee grammapainossa, jonka yli olevia laatuja kutsutaan kartongiksi.
Pinta-alamassa \rho_A voidaan laskea jakamalla levyn tai ainekerroksen massa m sen pinta-alalla A: Toisaalta, materiaalin tiheyden \rho avulla ilmaistuna pinta-alamassa on missä d on levyn tai ainekerroksen paksuus.
Midland Group
Midland Group on sijoitusyhtiö, joka toimii terästeollisuudessa, laivanvarustuksessa, rakentamisessa, kiinteistövälityksessa, energian jakelussa ja maataloudessa. Midland Group toimii kehittyvillä markkinoilla entisen Neuvostoliiton alueella, itä-Euroopassa, Kiinassa ja Kaukoidässä.
Yhtiöllä on toimintaa 34 maassa.
Vuonna 2005 Midland Group osti Jordan F1-tallin.
Amisin kieli
Amis (omakielinen nimi: pangcah ) on Kiinan tasavallassa, eli Taiwanissa, puhuttava austronesialainen kieli, joka kuuluu paiwanilaisten kielten alaryhmään. Sitä puhuu samanniminen kansa, joka on perinteisesti asunut Taiwanin itäosissa, nykyisen Hualienin piirikunnan alueella. Amis jaetaan neljään päämurteeseen: pohjoinen-, keski-, eteläamis sekä tavalong-vataan. Kielen lähin sukulaiskieli on sakizaya, josta käytetään joskus nimitystä "pohjoisamis". Sakizayan ja amisin välinen raja on häilyvä, sillä kielten puhujat ovat asuneet tiiviisti samoilla alueilla 1800-luvun lopulta lähtien. Vuonna 2007 Taiwanin valtio kuitenkin katsoi, että sakizayan puhujat ovat oma alkuperäiskansansa.
Kielen nimi kiinaksi on 阿美語 (āmĕiyŭ).
Amisia kirjoitetaan latinalaisin aakkosin. Raamattu käännettiin kokonaisuudessaan amisiksi vuonna 1997.
Puhujamäärä ja asema
Amisit ovat Taiwanin suurin yksittäinen aboriginaaliryhmä (noin 37 % koko aboriginaaliväestöstä). Vuonna 2015 kielen puhujamääräksi arvioitiin 108 200 henkilöä. Kielen katsotaan olevan suuresta puhujamäärästä huolimatta uhanalainen. Erityisesti nuorien puhujien määrä on ollut laskussa. Puhujamäärän laskuun on vaikuttanut muutto alikehittyneeltä maaseudulta suuriin kaupunkeihin, joissa äidinkieltä ei juurikaan käytetä. Kouluissa opitaan ja käytetään kiinaa ja englantia, mutta myös jonkin verran amisia. Kouluissa opetetaan amisia etenkin pienille lapsille kielikylvyn muodossa. Kielen opiskelun yhteydessä opetetaan myös amisien kulttuuria.
Taiwanin hallitus sääti vuonna 2017 lain, jonka nojalla kaikki maassa puhuttavat alkuperäiskansojen äidinkielet ovat automaattisesti kansalliskieliä. Lain nojalla valtio myöntää tukea alkuperäiskielten edistämiseen: jokaisessa kaupungissa, jossa asuu vähintään 1500 alkuperäiskielen puhujaa, tulee olla täysipäiväinen palkattu henkilö, joka koordinoi kielen edistämistä. Lisäksi alkuperäiskieliä tulee käyttää virastoissa, kouluissa ja valtionyrityksissä, sellaisilla alueilla, joissa alkuperäiskieliä puhutaan. Ensimmäinen alkuperäiskielillä julkaistu asiakirja Taiwanissa oli amisinkielinen aloite, jolla haluttiin aloittaa kielen elvytystoimet Hualienin piirikunnassa.
Vuonna 2015 julkaistiin ensimmäinen mobiilisanakirja, joka perustui vanhoihin nahkakantisiin sanakirjoihin. Vapaaehtoisten voimin toteutetun projektin tarkoituksena oli auttaa amisien oman kielen säilymistä ennemmin kuin toimia oppimateriaalina ihan vain kielistä kiinnostuneille. Projektissa oli mukana niin amiseihin kuin muihinkin ryhmiin kuuluvia.
Konsonantit
Lähde:
Vokaalit
Lähde:
Siikanen (Hämeenlinna)
Siikanen on Kanta-Hämeessä Hämeenlinnassa  sijaitseva järvi.
Maantietoa
Järven pinta-ala on 19,5 hehtaaria ja se on 650 metriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Iso-Roineen alueeseen (35.773) se kuuluu. Järven vedenpinnan korkeus on 108,5 metriä mpy.
Operaatiotaito
Operaatiotaito on sodankäynnissä perinteisesti oppi taistelujen yhdistämisestä sotatoimen voittamiseksi. Operaatiotaito sisältää myös operaation valmistelun, joukkojen siirrot sekä operaation suorituksen. Operaatiotaito ei ole ensisijaisesti sodankäynnin taso, vaan operaation suunnittelusta vastuussa olevien tahojen älyllistä ajattelua, jossa yhdistetään taktisen tason toiminnallisuus strategisen tason visioihin. Sodankäynnin tasona operatiivinen sijoittuu taktisen ja strategisen tason väliin.
Operaatiotaito on perinteisesti liitetty neuvostoliittolaiseen sotaoppiin. Käsitteen määritteli ensimmäisen kerran 1927 neuvostoliittolaisen Frunzen sotilasakatemian yleisesikuntaupseerikoulun opettaja A.A. Svechin kirjassaan Strategia. Svechinin määritelmän mukaan operaatiotaito on ”kokonaisuus, joka on suunnattu yhteisen päämäärän saavuttamiseksi etukäteen määrätyssä aikataulussa”.
Neuvostoliittolaisen näkemyksen operaatiotaidon eriyttämistä taktiikasta ja strategiasta edellytti ensimmäisen maailmansodan jälkeinen sodan kuvan kehittyminen. Sotaa ei tultaisi ratkaisemaan suurissa ratkaisutaisteluissa vaan laajalla alueella kiinteästi toisiinsa liittyvissä pienemmissä taisteluissa. Tämä taktisen tason toiminta olisi kyettävä johtamaan siten, että se palvelisi sodan strategisia päämääriä. Näin esimerkiksi operaatio Barbarossa oli Saksan hyökkäys Neuvostoliittoon vuonna 1941 ja osa Saksan strategiaa toisen maailmansodan voittamiseksi.
Sodankäynnin historiasta voidaan nähdä, että operaatiotaito tuli ajankohtaiseksi vasta Napoleonin suurten joukkojen mukana ja etenkin Yhdysvaltain sisällissodassa. Näitä ennen joukkojen taistelut tapahtuivat suppealla alueella ja olivat lähinnä taktiikkaa.
Poikkeuksen muodostavat 1200-luvun mongolit, jotka toimivat hevosjoukoillaan operaatiotaidon määritelmän mukaisesti. Hyvinkin laajalla alueella olevat suuret sotajoukot saattoivat hyökätä vajaan viikon aikana 300 kilometriä yhteisen suunnitelman ja johdon alla, saman verran kuin amerikkalaiset Irakissa 1991.
Siviilipuolella operatiivinen tarkoittaa eri asiaa, eli toiminnallista. Operatiivinen johto = toimiva johto, toimitusjohtaja jne. Vertaa strateginen johto = pitkän aikavälin toiminnasta vastaava johto, hallintoneuvosto jne.
Kiinan Renmin-yliopisto
Kiinan Renmin-yliopisto (,, lyhennys RUC, epävirall. suom. Kiinan kansanyliopisto) on Kiinan pääkaupungissa Pekingissä sijaitseva tutkimusyliopisto, joka on keskittynyt humanistisiin ja yhteiskuntatieteisiin. Se toimii suoraan Kiinan opetusministeriön alaisuudessa. Yliopiston päärahoittajat ovat Kiinan opetusministeriö ja Pekingin kunnallishallinto.
Yliopisto tulkitsee saaneensa alkunsa Kiinan kommunistisen puolueen vuonna 1937 perustamasta Shanbein yleisestä koulusta. Yliopistoksi se muuttui vuonna 1939, ja on vuodesta 1950 lähtien toiminut nykynimellään.
thumb|left|210px|Yliopistoalueen portti. Yliopiston pääkampusalue sijaitsee Pekingin Haidianin kaupunkipiirissä. Pekingin Tongzhoun kaupunkipiirin Luchengiin rakennetaan toista kampusaluetta. Yliopiston sivukampus toimii Jiangsun maakunnan Suzhoussa.
Yliopistolla opiskelee vuodesta ja lähteestä riippuen noin 22 700–26 800 opiskelijaa. Vuonna 2017 siellä työskenteli 1 883 päätoimista opettajaa. Opiskelijoista 3 810 tavoitteli tohtoritutkintoa. Kansainvälisiä opiskelijoita on noin 1 500, heistä monet tulevat Etelä-Koreasta.
Yliopiston kirjastossa on noin 4,5 miljoonaa nimikettä ja noin 20 000 sähköistä kirjaa.
Kiinan Renmin-yliopisto kuuluu maan kärkiyliopistojen kehittämisohjelman Double First Class -ohjelman piiriin, ja oli mukana tätä edeltäneissä Kiinan yliopistojen kehitysohjelmissa (Projektit 211 ja 985). Kiinan opetusministeriön mukaan yliopisto on maan johtava yliopisto yhdeksällä tieteenalalla (2017): teoreettinen taloustiede, soveltava taloustiede, oikeustiede, politiikan tutkimus, sosiologia, journalismi, tilastotiede, liikkeenjohto ja julkinen hallinto. Yliopistoon pääsee vain kansallisessa pääsykokeessa ehdottomaan parhaimmistoon, maakuntansa 0,1 prosentin kärkijoukkoon sijoittuneita opiskelijoita.
Yliopisto luettelee kansainvälisiksi yhteistyökumppaneikseen suuren joukon ulkomaisia yliopistoja ja korkeakouluja, runsaimmin Yhdysvalloista (34), Japanista (27), Etelä-Koreasta (25), Britanniasta (20), Italiasta (14) ja Kanadasta (12). Suomesta se ilmoittaa kumppaneikseen Helsingin, Lapin, Tampereen ja Turun yliopistot. Renmin-yliopisto on perustanut Kiinan opetusministeriön Hanban-keskuksen kanssa ulkomaisiin yliopistoihin kaksitoista kiinan kieltä ja kulttuuria edistämään pyrkivää Konfutse-instituuttia; neljä näistä instituuteista on sittemmin lakkautettu. Renmin-yliopisto on ollut akateemisena yhteistyön osapuolena ollut perustamassa Konfutse-instituuttia esimerkiksi Helsingin yliopistoon vuonna 2007.
Latinalaisen Amerikan musiikki
thumb|[[Tango on latinalaisamerikkalainen tanssi.]] Latinalaisen Amerikan musiikkityylejä ovat muun muassa samba, bossa nova (Brasilia), merengue, bachata (Dominikaaninen tasavalta), rumba, cha cha cha, mambo (Kuuba), beguine, salsa (New York), cumbia, son, tango (Argentiina) ja paso doble.
Kitee
Kitee on perustettu vuonna 1631 ja siitä tuli kaupunki vuonna 1992. Viime sodissa kunnan pinta-alasta 122 neliökilometriä luovutettiin Neuvostoliitolle, jonka takia noin tuhat asukasta lähti evakkoon.
Sana kitee pohjautuu itämurteiden adjektiiviin kiteä, esimerkiksi kiteä pakkanen tai kiteästi eli hitaasti. Taustalla arvellaan olevan Kiteenjoen hidas virtaaminen. Kiteen nimi on myös yhdistetty ketun pesää tai luolaa tarkoittavaan sanaan kides tai kiides, joista edellinen esiintyy Lönnrotin sanakirjassa.
Maantiede
Kiteen naapurikunnat ovat Parikkala, Rääkkylä, Savonlinna ja Tohmajärvi. Entisiä naapurikuntia ovat Savonlinnaan liitetyt Kerimäki ja Savonranta sekä Parikkalaan liitetty Uukuniemi.
Keskustaajama
pienoiskuva|250px|Rantakentän katsomoa Kiteen keskustaajamassa asuu noin 6 000 ihmistä ja se on Pohjois-Karjalan kolmanneksi suurin taajama asukasmäärällä laskettuna. Keskustassa sijaitsevat kaupungintalo, terveyskeskus ja valtion virastotalo, jossa toimii Kiteen poliisi, Työ- ja elinkeinotoimiston sekä verotoimiston pisteet. Urheilutalo-uimahalli Vespeli, jäähalli ja hyppyritorni ovat Hutsin urheilukeskuksessa keskustan laitamilla. Keskustassa ovat myös Hutsin koulu (vuosiluokat 1–6) ja Arppen koulu (vuosiluokat 1–9) ja Kiteen lukio, joista kaksi jälkimmäistä muodostaa yhdessä päiväkoti Kiepin ja kaupunginkirjaston kanssa Koulunmäen koulukeskuksen. Päivittäistavarakauppoja on S-Market sekä K-supermarket, joka on samalla kauppakeskus Kupiainen. Keskustan laidalla on Tokmanni. Vastapäätä supermarkettia on kaupungin toinen kauppakeskus, Kiteen kauppakeidas, jossa toimii muun muassa huonekaluliike Stemma. Keskustassa on kaksi huoltoasemaa. Ravintoloita on Hotelli-Ravintola Kiteenhovi ja Ravintola Karhu. Kiteen keskustassa on myös autokauppa Autokonetalo Washcko. Myös päätien varrella on liiketoimintaa, muun muassa kellosepänliike, grilli, varaosaliike, Veikon kone jne. Keskustaajamassa on myös selvät kerrostalo- ja rivitaloalueet omakotitaloalueiden ohella.
Kylät
Haapasalo, Haarajärvi, Hammaskallio, Heinoniemi, Huikkola, Jaakkima, Juurikka, Kantosyrjä, Kesälahti, Kiteenkylä, Kiteenlahti, Kontiola, Kunonniemi, Lahdenkylä, Leinovaara, Loukunvaara, Misola, Muljula, Niinikumpu, Nivunki, Närsäkkälä, Ojamäki, Piimäjärvi, Potoskavaara, Puhos, Puhossalo, Päätye, Riihijärvi, Rokkala, Ruppovaara, Satulavaara, Suoparsaari, Suorlahti, Särkijärvi, Säynejärvi, Taipale, Tasapää, Tolosenmäki, Varmoniemi, Välivaara
Järviä
Kiteen pinta-alasta yli neljännes on vesialueita. Kunnan alueella kokonaan tai osittain sijaitsee muun muassa Orivesi, Karjalan Pyhäjärvi, Kiteenjärvi, Ätäskö, Iso Heinäjärvi, Pieni Heinäjärvi, Särkijärvi, Hyypii, Pitkäjärvi, Säynejärvi, Lautakko, Paasselkä (Paasivesi) ja Piimäjärvi.
Historia
Kitee on ollut pitkään asutettuna. 1400-luvun lopulla sieltä kerättiin veroa Novgorodiin. Stolbovan rauhassa vuonna 1617 alue liitettiin Ruotsiin. Rajaseudulla oli pitkään vastakkainasettelua luterilaisten ja ortodoksien välillä. Kiteen seurakunta perustettiin 1631.
Talous
Kiteen suurimmat teollisuusyritykset ovat Momentive Specialty Chemicals Oy (liimatehdas), Stora Enso Timber Oy (saha), Surfactor Finland Oy (pinnoitteet), Kidex Oy (huonekalutehdas), Kivisampo (kivimurskaamo) ja Veekmas Oy (tiehöylät).
Vuonna 2015 kunnassa oli 3 522 työpaikkaa. Niistä 13 % oli alkutuotannossa (maa-, metsä- ja kalataloudessa), 61 % palveluissa ja 24 % jalostuksessa. Palvelun osuus oli pienempi kuin koko maassa (75 %), ja alkutuotannon osuus suurempi kuin koko maassa (3 %).
Väestönkehitys
Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Taajamat
Vuoden 2019 lopussa Kiteellä oli 10 136 asukasta, joista 5 439 asui taajamissa, 4 560 haja-asutusalueilla ja 137:n asuinpaikat eivät olleet tiedossa. Kiteen taajama-aste on 54,4 %. Kiteen taajamaväestö jakautuu kahden eri taajaman kesken:
Kaupungin keskustaajama on lihavoitu.
Uskonnolliset yhteisöt
pienoiskuva|200 px|Kiteen kivikirkko Vuoden 2018 aluejaon mukaan Kiteellä on seuraavat Suomen evankelis-luterilaisen kirkon seurakunnat: Seurakunta toimii myös Rääkkylän kunnan alueella.
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Kiteen kaupungin nykyisellä alueella.
Herätysliikkeet ja muut kirkkokunnat
Kirkon sisäisistä herätysliikkeistä paikkakunnalla toimii evankelisuus sekä vanhoillislestadiolaisuus, jolla on paikkakunnalla Keski-Karjalan Rauhanyhdistys. Suomen evankelisluterilaisella lähetyshiippakunnalla on Kiteellä seurakunta, jonka jumalanpalveluksia vietetään ortodoksisen seurakunnan seurakuntasalissa.
Muita kirkkokuntia edustavat helluntaiherätykseen kuuluva Kiteen helluntaiseurakunta sekä Suomen Vapaakirkkoon kuuluva Kiteen Vapaaseurakunta. Lisäksi ortodoksisen kirkon Joensuun seurakunnalla on Kiteellä Pyhän Kolminaisuuden ja Pyhän Nektarios Eginalaisen kirkko, jossa järjestetään jumalanpalveluksia.
Liikenne
pienoiskuva|Kiteen rautatieasema Tolosenmäessä Kiteellä on kaksi henkilöliikenteen rautatieasemaa. Kiteen rautatieasema sijaitsee Tolosenmäessä ja Kesälahden rautatieasema Kesälahdella. Valtatie 6 kulkee Puhoksen ja Tolosenmäen kautta. Kiteen keskustan kautta kulkevat seututiet 486 ja 487. Kiteen lentokenttä on miehittämätön.
Kuntaliitossuunnitelmat
Vuoden 2012 keväällä Kitee neuvotteli kuntaliitoksesta Kesälahden kanssa. Sekä Kiteen että Kesälahden valtuustot hyväksyivät kuntaliitossopimuksen 26. huhtikuuta 2012 ja liitos tuli voimaan vuoden 2013 alussa.
Rääkkylän kunnan taloudellisten vaikeuksien vuoksi valtioneuvosto päätti lakkauttaa ja pakkoliittää sen Kiteen kaupunkiin vuoden 2017 alussa. Rääkkylän kunta itse vastusti yhdistymisesitystä ja lopulta korkein hallinto-oikeus kumosi kuntaliitoksen marraskuussa 2016, joten kunnat säilyvät itsenäisinä, mutta seurakunnat kuitenkin yhdistyivät.
Palvelut
pienoiskuva|150px|oikea|Pullo Kiteen kirkas -[[pontikkaa]]
Kiteellä toimii useita peruskouluja: (Arppen koulu, Hutsin koulu, Kesälahden koulu ja Puhoksen koulu). Toisen asteen koulutusta ja muuta opetusta tarjoavat muun muassa Kiteen lukio, Pohjois-Karjalan koulutuskuntayhtymän Riverian toimipiste (aiempi Pohjois-Karjalan ammattiopisto Kitee), Keski-Karjalan kansalaisopisto, Keski-Karjalan musiikkiopisto, Kiteen evankelinen kansanopisto, Kiteen kuvataidekoulu (Keski-Karjalan kansalaisopisto).
Perusterveyspalveluja tarjoavat Kiteen terveysasema ja Kesälahden terveysasema, joiden palvelut tuottaa Siun sote.
Kirjastopalveluja saa Kesälahden ja Kiteen kirjastoista, Puhoksen koulun yhteydessä harvakseltaan toimivasta Puhoksen kirjastosta, sekä Vaara-kirjakimpan muiden palvelupisteiden ja verkkokirjaston välityksellä.
Musiikki
Kiteellä on syntynyt monia suomalaisia metalliyhtyeitä, kuten Nightwish, Darkwoods My Betrothed ja Nattvindens Gråt.
Urheilu
Kitee on tunnettu pesäpallokaupunkina. Sen joukkue Kiteen Pallo -90 (KiPa-90) on voittanut kolme suomenmestaruutta, viimeksi 2005. Kiteellä on karting-rata, joka sijaitsee Tolosenmäessä.
Muuta
Kiteellä ilmestyy kaksi kertaa viikossa paikallislehti Koti-Karjala, jonka omistaa Kitee-Seura.
Kaasukehä
thumb|250px|[[Jupiterin kaasukehä.]]
Kaasukehä eli atmosfääri on kiinteää planeettaa ympäröivä kaasuista ja hiukkasista koostuva kerros, jota planeetan gravitaatio pitää lähellä pintaa. Maan kaasukehää kutsutaan ilmakehäksi. Kaikilla aurinkokunnan planeetoilla ja joillain kääpiöplaneetoilla, kuten Plutolla ja ehkä myös Eriksellä sekä Cereksellä on kaasukehä. Lisäksi joillakin kuilla kuten Titanilla on kaasukehä.
Planeettojen kaasukehät eroavat toisistaan esimerkiksi koostumuksen ja paineen suhteen. Massaltaan alhaisten taivaankappaleiden kaasukehät ovat ohuita ja paineiltaan alhaisia. Planeetan on oltava riittävän massiivinen kyetäkseen pitämään kaasukehä painovoimansa avulla – kuitenkin myös pikkuplaneetat voivat olla riittävän massiivisia siihen. Jos planeetta on kuuma ja sen kaasukehä on kevyt, se karkaa avaruuteen.
Lähteet
Atmosphere
Hannu Väisänen (jääkiekkoilija)
Hannu Väisänen (s. 7. kesäkuuta 1978 Vantaa) on suomalainen jääkiekkoilija, joka on pelannut SM-liigaa Hämeenlinnan Pallokerhossa, HIFK:ssa ja Rauman Lukossa.
Väisänen siirtyi Kiekko-Vantaasta HIFK:n riveihin jo B-juniorina ja jo silloin mies tunnettiin taitavana maalintekijänä. Kaudella 1997–1998 mies pääsi ensimmäistä kertaa HIFK:n liigajoukkueen mukaan ja pelasi viisi ottelua ilman tehomerkintöjä.
Esimmäisen liigamaalin Väisänen pääsi laukomaan kaudella 1999–2000, kun hän teki 36 ottelussa kolme maalia. Hänellä on kokemusta myös EHL-otteluista.
Väisäsen ura näytti kuitenkin kulkevan laskuun ja HIFK antoi Väisäsen takaisin Kiekko-Vantaan miehistöön. Siellä mies palasi taas totutulle tasolle ja kaudella 2002–2003 hän sai jälleen mahdollisuuden SM-liigassa, tällä kertaa Rauman Lukossa, mutta sielläkin vierailu jäi vain kahdeksan ottelun mittaiseksi. Väisäsellä oli edessä jälleen paluu Vantaalle.
Kaudella 2003–2004 oli jälleen vuoro käydä näytillä liigajoukkueelle, nyt vuorossa oli HPK. Hämeenlinnalaiset tarjosivat laiturille try-out-sopimusta vain yhdeksän päivää ennen sarjan alkua. Sopimus Kerhon kanssa syntyi hyvien otteiden jälkeen ja sillä tiellä Väisänen on edelleen.
2005–2006 Väisänen voitti HPK:ssa Suomen-mestaruuden.
Puli
Puli on tunnetuin unkarilaisista paimenkoirista. Unkarilaiset itse rakastavat rotua ja sanovatkin usein Ez nem kutya, ez puli! – "Ei se ole koira, se on puli!" . Suomessa syntyy noin 100 pulia vuosittain, vaikka muualla maailmassa puli on unkarilaisista paimenkoirista parhaiten tunnettu. Puli on suosittu esimerkiksi Ruotsissa, Saksassa, Alankomaissa, Tanskassa, Englannissa ja Yhdysvalloissa.
Ulkomuoto
Puli on neliömäinen, keskikokoinen, suhteellisen kevytrakenteinen, mutta lihaksikas rotu. Pulilla on riippuvat korvat ja selän päälle kiertyvä häntä, jotka nekin ovat nyörien peitossa. Raajat ovat normaalin mittaiset, melko hyvin kulmautuneet. Pulin pää on pumiin ja mudiin verrattuna pyöreä ja lyhyt ja kuono vain 1/3 pään pituudesta. Pulin silmät ja iho ovat aina tummat turkin väristä riippumatta. Urosten säkäkorkeus vaihtelee 39–45 cm (ihannekorkeus 41–43 cm) ja narttujen 36–42 cm (ihannekorkeus 38–40 cm) välillä. Urokset painavat noin 13–15 kg ja nartut noin 10–13 kg.
Karvapeite
Pulin erikoinen turkki on ollut hyvä suoja pustan piikikästä aluskasvillisuutta vastaan ja nykypäivänä näyttävää turkkia vaalitaan koiranäyttelyitä varten. Turkki kasvaa jatkuvasti ja se koostuu helposti huopuvasta pohjavillasta ja karheammasta päällikarvasta. Pentuna turkki on ilmava ja suora, mutta alkaa huopua myöhemmin. Huopaantuneet karvalevyt revitään sormin auki sopivan levyisiksi nyöreiksi. Vaikka turkki on aluksi melko työläs, on se helppohoitoinen, kun narut ovat valmiit. Samantyyppinen turkki on myös komondorilla ja bergamonpaimenkoiralla.
Sallitut värit ovat puhtaan helmenvalkoinen, kellanruskea eli fawn (fakó), harmaa eri sävyissään, musta ja musta vähäisin ruosteenpunaisin tai harmaan sävyin. Fawnilla tulee aina olla musta maski. Valkoinen arvostellaan näyttelyssä erikseen ja muut värit yhdessä. Valkoisen pulin on oltava puhtaan valkoinen ja pigmentin musta. Joskus syntyy myös kellertäviä, aprikoosinvärisiä pentuja, jotka eivät ole rotumääritelmän mukaisia. Muitakin värivirheitä esiintyy, esimerkiksi musta merkein ja maksanruskea.
thumb|right|250px|Puli